གང་ལྟར་ཡུལ་ཕྱོགས་དེ་དག་ལ་གནའ་སྔོན་སངས་རྒྱས་ཀྱི་བསྟན་པ་ཇི་ལྟར་དར་མིན་དང་།བསྟན་འཛིན་གྱི་གཤེན་པོ་གང་ཞིག་བྱོན་མིན་རྣམས་ནི།ཐོག་མར་ཡུལ་ཕྱོགས་གང་ཞིག་ཡིན་པར་གཏན་ཁེལ་ཐུབ་རྗེས་དེ་ནས་རིམ་པར་དཔྱད་ཞིབ་བྱ་རྒྱུ་ལས་མེད་སྟབས་རེ་ཞིག་གླེང་ཐབས་བྲལ།གོང་དུ་རོབ་ཙམ་གླེང་བའི་ས་གནས་དེ་དག་ནི་ད་ལྟའི་ཆར་ཁ་ཆེའི་རྒྱལ་ཁབ་ཤ་སྟག་ཡིན་རྩང་ཡུལ་ལུང་དེ་དག་ནང་ཉམས་ཞིབ་གནང་འདོད་ཡོད་མཁན་ཚོས་སྒོ་གང་ནས་གཟབ་ནན་བྱ་དགོས་པ་ལས་གང་བྱུང་དུ་བསྐྱོད་ན་རང་སྲོག་འཆོར་བའི་ཉེས་ཁ་འབྱུང་སྲིད།